ШҚО – Страница 18 – Сайт АО "Национальный центр повышения квалификации "Өрлеу"
"ШҚО – Страница 18 – Сайт АО "Национальный центр повышения квалификации "Өрлеу""|"https://orleu-edu.kz/shko/page/18/"
TITLE: ШҚО – Страница 18 – Сайт АО "Национальный центр повышения квалификации "Өрлеу"
URL: https://orleu-edu.kz/shko/page/18/
META: "ШҚО – Страница 18 – Сайт АО "Национальный центр повышения квалификации "Өрлеу""|"https://orleu-edu.kz/shko/page/18/"
TOTAL WORDS: 922
TEXT: 1948 жыл. Қазақ КСР Министрлер Кеңесінің Қаулысына сәйкес, Қазақ КСР-і Ағарту министрлігінің 1948 жылғы 10 ақпандағы ұсынысы бойынша облыстық халықтық білім беру бөлімі жанынан әдістемелік кабинет негізінде Шығыс Қазақстан мұғалімдер білімін жетілдіру Институты құрылды. 1949 жыл. Мұғалімдерді жетілдіру институты оқушыларды оқыту мен тәрбиелеудің сапасын арттыру бойынша түбірлі әдістемелік бірлестіктерді құру бойынша жұмыс жүргізді. 1953-1954 жылдар. Мұғалімдердің біліктілігін жетілдіру институты алғашқы облыстық педагогикалық оқуларды ұйымдастырып, өткізді. 1961 жыл. ШҚО МБЖИ бұйрығы бойынша облыс мұғалімдерінің тобы Липецк облысы мектептерінің жұмыс тәжірибесін зерделеу үшін Липецк қаласына жіберілді. 1962 жыл. Шығыс Қазақстан мұғалімдердің білімін жетілдіру институтының директоры Т. Самойлов бастаған үздік қызметкерлер Қазақ КСР мұғалімдерінің 3 съезіне қатысты. 1967 жыл. Әрбір оқу-әдістемелік кабинеттерде кеңестер құрылып, құрамына әдіскерлер, тәжірибелі мұғалімлер, институт және училище педагогтері кірді. 1970 жыл. Облыстық мектептердің кабинеттік оқыту жүйесі бойынша оқуға көшуі оң деп танылды. 1978 жыл. Бүкілодақтық социалистік жарыстың қорытындысы бойынша Шығыс Қазақстан облыстық мұғалімдердің білімін жетілдіру институты жеңімпаз болып танылды және КСРО ағарту министрлігімен Ауыспалы Қызыл тумен марапатталды. 1988 жыл. Шығыс Қазақстан облыстық мұғалімдер білімін жетілдіру институты мен педагогикалық қоғамның облыстық бөлімшесі шығармашылықпен жұмыс істейтін мұғалімдердің Шығармашылық клубын ашты. Клубтың бірінші отырысы 1988 жылжың 25 наурызында Өскемен қ. 17 орта мектебінде өткізілді. 1989 жыл. Шығыс Қазақстан облыстық шығармашылықпен жұмыс істейтін Шығармашылық мұғалімдер клубы коммуналдық әдістеме мәселесі бойынша кездесулер өткізеді. Кездесу мақсаты: коммуналдық әдістемені практикалық игеру, ынтымақтастық педагогикасы идеяларын зерттеу. 1990 жыл. 1990 жылдың 27 ақпанында облыстық халықтық білім беру бөлімі және мұғалімдерді жетілдіру институты Үлкен Нарын ауданының Көктерек орта мектебінде облыстық шығармашылық сабақтар фестивалін өткізді. 1996 жыл. Облыстық басқарманың 1996 жылғы 18 қыркүйектегі бұйрығымен институт базасында дамыта оқыту жүйесі бойынша облыстық эксперименттік алаң мәртебесі бар мектеп құрылды. Институт әдіскерлері балаларды бастауыш білім берудің іс-әрекеттік үлгідегі жүйесі бойынша оқытты. Екінші оқу жылында балалар Мәскеу қаласында бес оқу пәні бойынша халықаралық олимпиаданың жеңімпаздары атанды. 1998 жыл. Білім департаментінің 1998 жылғы 03 ақпандағы 10-к бұйрығына сәйкес мұғалімдерді жетілдіру институты Шығыс Қазақстан облыстық біліктілікті арттыру институты болып өзгертілді. 1999 жыл. Шығыс Қазақстан облыстық біліктілікті арттыру институты Білім департаментінің 212 бұйрығына сәйкес Шығыс Қазақстан білім беру қызметкерлерінің біліктілігін арттыру және қайта даярлау институты КМҚК болып қайта құрылды. 2000 жыл. 2000 жылдың қыркүйегінен бастап Педагогический мир облыстық газеті шыға бастады. Осылайша, тәжірибе жинақтаған екі беттік кітапшалар мен плакаттар салиқалы педагогикалық басылымға ауыстырылды. 2001 жыл. 2001 жылдың маусым айынан бастап ШҚО педагогикалық жаршысы атты журналдың алғашқы номері жарыққа шықты. 2001 жылдың наурыз айынан бастап, 16 жыл бойы Педагогикалық қызметкерлердің біліктілігін арттыру институты Экобиоцентр ОИ-мен бірлесе отырып, Экологиялық ағарту жүйесіндегі аймақтық компонент атты ғылыми-практикалық конференция өткізеді, оған ПҚ БАИ қызметкерлері, жоғары оқу орындарының ғалымдары, ШҚО экология басқармасының педагогтары мен қызметкерлері қатысты. 2003 жыл. Білім және ғылым министрлігінің 2003 жылғы 14 мамырдағы 314 бұйрығына сәйкес ШҚО білім беру және тәрбиелеу ұйымдарында Өзін-өзі тану курсын апробациялау және енгізу бойынша облыстық оқу-әдістемелік кеңес құрылды, ол үйлестіруші орган болып табылады, оның шешімдері ұсынымдық сипатта болды. Кеңес жұмысының жылдық жоспарына сәйкес, тоқсан сайын Өзін-өзі тану курсында адамгершілік-рухани білім беру мәселелері бойынша сұрақтар қарастырылды. 2006 жыл. Ресурстық орталық құрылды, оның негізгі мақсаты уақыт сұраныстарына, мемлекеттік тапсырыс және білім беру ұйымдары мен педагог қызметкерлердің өзгеріп отыратын қажеттіліктеріне жедел ден қою. 2008 жыл. 2008 жылдан бастап 2011 жылға дейін институт базасында РИПКСО хаты мен ЮНЕСКО-ның Қазақстан бойынша Кластерлік Бюросының негізінде Барлығы үшін білім беру және тұрақты даму үшін білім беру халықаралық бағдарламаларын ілгерілету жөніндегі үйлестіру орталығы құрылып, жұмыс істеді. Облыстық координаторы болып география, биология, экология және экономика кабинеттерінің меңгерушісі С. Нұркенова тағайындалды. 2009 жыл. Институт Шығыс Қазақстан облысы әкімдігі білім басқармасының Шығыс Қазақстан облыстық білім беру қызметкерлерінің біліктілігін арттыру және қайта даярлау институты РМҚК болып өзгертілді. 2012 жыл. 2012 жылдың ақпан айында Үкімет қаулысымен институт Қазақстан Республикасы Білім және ғылым министрлігінің Шығыс Қазақстан облысы бойынша педагогикалық қызметкерлердің біліктілігін арттыру институты РМҚК болып өзгертіліп, кейін Өрлеу біліктілікті арттыру ұлттық орталығы АҚ филиалы болып қайта құрылды. Бұл жүргізілген қайта құрулар оқытудың және бағалаудың инновациялық технологияларын енгізу, педагогика саласындағы шетелдік және отандық мамандарды оқытушылық қызметке тартудың үздік әлемдік және қазақстандық тәжірибесін трансляциялау негізінде педагог қызметкерлердің біліктілігін арттыру жүйесін жаңғыртуға түрткі болды. 2013 жыл. Қазақстан Республикасында білім беруді дамытудың 2011-2020 жылдарға арналған мемлекеттік бағдарламасына сәйкес 2012 жылы білім беру ұйымдарына e-learning электрондық оқытуды енгізу жалғасуда. Осы мақсатта Өрлеу БАҰО АҚ жоспарына сәйкес Өрлеу БАҰО АҚ филиалы ШҚО бойынша ПҚ БАИ базасында 2013 жылдың 9 қыркүйегінен бастап е-learning электронды оқыту курстары басталды. 2016 жыл. Қазақстанның мектептік білім берудің басымдықтары инфрақұрылымдық даму және білім берудің жаңартылған мазмұнына көшуге дайындық болды. Назарбаев Зияткерлік мектептерінің тәжірибесін тарату жүзеге асырылуда. Орта білім берудің жаңартылған мазмұнына кезең-кезеңмен көшу үшін база дайындалды. Мемлекеттік бастауыш білім беру стандарты қабылданды. Республиканың 30 пилоттық мектептерінде, оның ішінде Өскемен қаласының 39 мектебінің екі бірінші сыныптарында және ШҚО Көкпекті ауданының Абай атындағы мектебінде жаңартылған оқу бағдарламаларын бейімдеу жүргізілуде. 2018 жыл. 2018 жылы Өрлеу біліктілікті арттыру ұлттық орталығы акционерлік қоғамының филиалы Шығыс Қазақстан облысы бойынша педагогикалық қызметкерлердің біліктілігін арттыру институты мерейтойын атап өтеді. Біліктілікті арттыру жүйесінің қалыптасу және даму тарихы 70 жыл ішінде көптеген жұмыстар атқарылды және көптеген жетістіктерге жетті. 70 жыл институт үшін өте маңызды және айтулы мереке, осы уақытқа дейін жеткен жетістіктерге баға беріп, болашақтағы дамуға зер салатын кезең. 2019 жыл. 2019 жылдың 11 желтоқсанында Өрлеу біліктілікті арттыру ұлттық орталығы АҚ филиалы ШҚО бойынша ПҚ БАИ тарихында елеулі оқиға болды. Бұл күні мұғалімдер үйінің салтанатты ашылу рәсімі өтті. Мам. Мам. План курсов и ссылка на файл. Проекты. Құрметті оқырмандар, блогқа қош келдіңіздер!. Директор блогы маған тікелей хабарласуға мүмкіндік береді. Мұнда сіз біліктілікті арттыру курстары мен білім беру саласына қатысты барлық сұрақтарыңыз бен ұсыныстарыңызды қалдыра аласыз. Мен сіздің кез-келген сұрағыңызға жауап беруге және кері байланыс беруге қуаныштымын!. Құрметпен, Жұманова Гаухар СайлаубекқызыӨрлеу Шығыс Қазақстан облысы бойынша филиалының директоры | ПҒК. Түскі ас: 13:00 - 14:30
